ai4bharat/Pralekha huggingface dataset:
पर्यावरण, वन एवं जलवायु परिवर्तन मंत्रालय
केंद्रीय वन आणि पर्यावरण मंत्री भूपेंद्र यादव यांनी दिल्लीच्या पांढऱ्या वाघांच्या बछड्यांना राष्ट्रीय प्राणी उद्यानातील पांढऱ्या वाघांच्या क्षेत्रात सोडले
वनमंत्र्यांनी मादी पिल्लाचे नाव ‘अवनी; म्हणजे पृथ्वी आणि नर पिल्लाचे नाव ‘व्योम’ असे नामकरण केले
केंद्रीय वन, पर्यावरण आणि हवामान बदल मंत्री भूपेंद्र यादव यांनी आज नवी दिल्लीतल्या राष्ट्रीय प्राणी उद्यानात, पांढऱ्या वाघाच्या बछड्यांना, पांढऱ्या वाघांसाठीच्या क्षेत्रात सोडले. या दोन बछड्यांचे नामकरणही त्यांनी केले. मादी बछड्याचे नाव ‘अवनी’ म्हणजे पृथ्वी तर नर बछड्याचे नाव ‘व्योम’ म्हणजे अवकाश असे ठेवण्यात आले. त्यांच्या पालकांचे नाव, विजय आणि सीता असे आहे.
सीता वाघीणीने, 24 ऑगस्ट 2022 रोजी या दोन पिल्लांना जन्म दिला. आता ही पिल्ले आठ महिन्यांची झाली आहेत. आतापर्यंत, हे बच्चे रात्रीच्या वेळी निवाऱ्यात आणि दिवसभर आईजवळ टतिच्या पिंजऱ्यात ठेवले जाई. आता मात्र ही पिल्ले मोठी झाली आहेत, आणि त्यांना त्यांच्या हालचाली करण्यासाठी अधिक जागा लागते, म्हणून त्यांना आता या प्राणी संग्रहालयातच वेगळ्या भागात सोडण्यात आलं असून, तिथे जाणारे लोकही त्यांना बघू शकतील.
यावेळी, यादव यांनी उपस्थित शालेय विद्यार्थ्यांशीही संवाद साधत, त्यांना लाईफ या मिशनबद्दल माहिती दिली. तसेच शाश्वत जीवनशैली आणि नैसर्गिक स्त्रोतांचे संवर्धन यांचे महत्त्वही त्यांना समजावून सांगितले.
वाणिज्य आणि उदयोग मंत्रालय
स्टार्ट-अप्सना लवकरच जीईएम मंचावर आणले जाणार
(नवी दिल्ली, 13 डिसेंबर 2018
सरकारी ई-बाजारपेठ  आणि औद्योगिक धोरण आणि प्रोत्साहन विभाग स्टार्ट-अप्ससाठी एक पीओसी  विकसित करण्याच्या मार्गावर असून लवकरच स्टार्ट अप्सना जीईएम मंचावर आणले जाईल. सरकारी बाजारपेठांपर्यंत पोहोचण्यासाठी स्टार्ट अप्ससाठी हे लाँच पॅड असेल आणि जीईएम मंचावर विक्री करायची संधीही त्यांना मिळेल. सरकारी ग्राहक स्टार्टअप्सनी विकसित केलेली नाविन्यपूर्ण उत्पादने आणि सेवा यांचा वापर करून प्रतिसाद देतील.
जास्तीत जास्त सूक्ष्म, लघु आणि मध्यम उद्योगांना जीईएम मंचावर आणण्यासाठी अभियान स्वरुपात काम सुरू आहे.
जीईएम आता सेवा क्षेत्रावर लक्ष केंद्रीत करत आहे.
वाहतूक, निरीक्षण, वेबकास्टींग आणि विश्लेषण सेवा जीईएम मार्फत उपलब्ध होऊ शकतील.
N.Sapre/S.Kane/P.Kor
पंतप्रधान कार्यालय
कोरोनाविषयक जनजागृती मोहिमेचे पंतप्रधानांच्या हस्ते उद्घाटन, सर्वांनी कोरोनाविरुध्दच्या लढाईत एकत्र येण्याचं केलं आवाहन
पंतप्रधान नरेंद्र मोदी यांनी आज एक ट्वीट करत, सर्व जनतेला कोरोनाविरुध्दच्या लढाईत एकत्र येण्याचे आवाहन केले. कोरोनाविरुद्धच्या महत्वपूर्ण संदेशाचा पुनरुच्चार करत, त्यांनी म्हटले. “मास्क वापरा, हात धुवा आणि सामाजिक अंतर राखा आणि ‘दो गज की दुरी’या मंत्राचे पालन करा. आपण सर्वजण एकत्रितपणे कोविड-19 विरुद्धचे युध्द जिंकू, असा विश्वास त्यांनी व्यक्त केला.
या लढाईत जनसहभाग वाढावा, या उद्देशाने ही मोहीम सुरु करण्यात आली आहे. या मोहिमेअंतर्गत, सर्वांना कोविड-19 विषयक प्रतिज्ञा दिली जाईल. केंद्र सरकारची विविध मंत्रालये/विभाग तसेच राज्य सरकारे/केंद्रशासित प्रदेशांकडून एक सुनियोजित आराखड्याची अंमलबजावणी केली जाईल. त्याची ठळक वैशिष्ट्ये खालीलप्रमाणे :--
- ज्या जिल्ह्यांत कोरोनाचे रुग्ण अधिक आहे, अशा ठिकाणी प्रदेश-केन्द्री निश्चित संपर्क वाढवणे
- प्रत्येक नागरीकापर्यंत पोहचता येईल, असे साधे, सोपे आणि आकलनास सहज असे मेसेज.
- सर्व प्रसारमाध्यमांचा प्रभावी वापर करुन देशभरात हे संदेश पोहोचवणे.
- सर्व सार्वजनिक जागांवर बॅनर्स आणि पोस्टर्स लावणे; आघाडीवर काम करणाऱ्या कार्यकर्त्याना सोबत घेत सरकारच्या योजनांच्या लक्ष्यीत लाभार्थीपर्यंत पोहचवणे.
- सरकारी कार्यालयांमध्ये होर्डींग्स/भित्तीपत्रे/ इलेक्ट्रोनिक डिस्प्ले बोर्ड अशा साधनांचा वापर करून जनाजागृती.
- स्थानिक आणि राष्ट्रीय पातळीवरच्या प्रभावी व्यक्तींचा सहभाग घेऊन त्यांच्या मार्फत,घरोघरी संदेश पोहचवणे
- जागोजागी जनजागृती कायम सुरु व्हावी या दृष्टीने मोबाईल व्हेन आणि दृकश्राव्य मेसेज पाठवणे छोट्या पुस्तिका/?ब्रोशर्स च्या माध्यमातून जनजागृती करणे.
- कोविडविषयक संदेश जास्तीतजास्त लोकांपर्यंत पोहचावेत, यासाठी, स्थानिक केबल चालकांची मदत घेणे.
- कोरोनावर प्रभावीपणे उपाय करण्यासाठी सर्व उपलब्ध व्यासपीठांवरून समन्वित प्रसार-प्रचार मोहीम राबवणे.
Let us #Unite2FightCorona!
— Narendra Modi  October 8, 2020
Let us always remember:
Wear a mask.
Wash hands.
Follow social distancing.
Practice ‘Do Gaj Ki Doori.’
Together, we will succeed.
Together, we will win against COVID-19. pic.twitter.com/x5bymQpqjx
विज्ञान आणि तंत्रज्ञान मंत्रालय
केंद्रीय विज्ञान आणि तंत्रज्ञान राज्यमंत्री  डॉ. जितेंद्र सिंग यांनी स्टार्टअपना सूक्ष्म, लघु आणि मध्यम उद्योगाशी  जोडण्याचे केले आवाहन
सूक्ष्म, लघु आणि मध्यम उद्योग क्षेत्राला बळकट करण्यासाठी पंतप्रधान नरेंद्र मोदी आवश्यक धोरणात्मक बदलांसह सर्व उपाययोजना करत आहेत : डॉ. जितेंद्र सिंग
नवी दिल्ली येथे 8व्या इंडिया इंटरनॅशनल एमएसएमई आणि स्टार्टअप शिखरपरिषदेला आणि प्रदर्शनाला प्रमुख पाहुणे म्हणून केले संबोधित
केंद्रीय विज्ञान आणि तंत्रज्ञान राज्यमंत्री  डॉ. जितेंद्र सिंग यांनी आज स्टार्ट-अपना सूक्ष्म, लघु आणि मध्यम उद्योग  क्षेत्राशी जोडण्याचे आवाहन केले. पंतप्रधान नरेंद्र मोदी यांच्या नेतृत्वाखालील सरकार एमएसएमई मजबूत करण्यासाठी आवश्यक धोरणात्मक बदलांसह सर्व उपाययोजना करत आहे, असेही ते म्हणाले.
नवी दिल्ली येथे 8व्या इंडिया इंटरनॅशनल एमएसएमई आणि स्टार्टअप शिखरपरिषद आणि एक्स्पोला ते प्रमुख पाहुणे म्हणून संबोधित करत होते. या क्षेत्राने आत्मनिर्भर भारताला आकार देण्यात महत्त्वाची भूमिका बजावली आहे आणि सरकारने गेल्या आठ वर्षांत सूक्ष्म, लघु आणि मध्यम उद्योग क्षेत्र मजबूत करण्यासाठी अर्थसंकल्पात त्या क्षेत्रासाठी भरीव वाढ केली आहे, असे त्यांनी सांगितले. सरकार जागतिक बाजारपेठेपर्यंत पोहोचण्यासाठी अन्य स्थानिक उत्पादनांना प्रोत्साहन देत आहे आणि या प्रक्रियेत भारतीय अर्थव्यवस्था मजबूत करत आहे, असेही त्यांनी पुढे नमूद केले.
एमएसएमईना जागतिक स्तरावर स्पर्धात्मक बनवण्याच्या मोदी सरकारच्या वचनबद्धतेची आठवण डॉ जितेंद्र सिंग यांनी करून दिली. महिन्याच्या 15 तारखेला, स्वातंत्र्यदिनी पंतप्रधानांनी केलेल्या भाषणाचा उल्लेख करून ते म्हणाले, “मी खाजगी क्षेत्रालाही पुढे येण्याचे आवाहन करतो. जगावर वर्चस्व गाजवायचे आहे. आत्मनिर्भर भारताच्या स्वप्नांपैकी एक म्हणजे जगाच्या गरजा पूर्ण करण्यात भारत मागे राहू नये हे आहे. एमएसएमई असले तरीही आम्हाला आमची उत्पादने शून्य दोष-शून्य प्रभाव सह जगासमोर न्यावी लागतील. आपल्याला स्वदेशीचा अभिमान असायला हवा.”
त्यापूर्वी त्यांनी 8व्या इंडिया इंटरनॅशनल एमएसएमई आणि स्टार्टअप प्रदर्शनाच्या विविध स्टॉल्सना भेट दिली आणि काही एमएसएमई उद्योजकांशी संवाद साधला.
श्रम आणि रोजगार मंत्रालय
नवीन श्रम संहितांमुळे सौहार्दपूर्ण औद्योगिक संबंधांना प्रोत्साहन मिळेल, उच्च उत्पादनक्षमता सुनिश्चित होऊन अधिक रोजगारनिर्मिती होईल-संतोष गंगवार
नवीन श्रम संहितांमुळे सौहार्दपूर्ण औद्योगिक संबंधांना प्रोत्साहन मिळेल, उच्च उत्पादनक्षमता सुनिश्चित होऊन अधिक रोजगारनिर्मिती होईल असे प्रतिपादन केंद्रीय श्रम आणि रोजगार राज्यमंत्री  संतोष गंगवार यांनी केले.
फिक्कीची संलग्न संस्था एआयओईच्या 86 व्या सर्वसाधारण बैठकीनिमित्त आयोजित वेबिनारला संबोधित करताना गंगवार म्हणाले, श्रम संहितांमुळे पारदर्शक, उत्तरदायी आणि एकल नोंदणीमुळे सुलभ प्रणाली निर्माण होईल, सर्व संहितांसाठी एक परवाना आणि कमी परतावा सादर करावा लागेल. श्रम संहितांच्या माध्यमातून सरकारने श्रमिकांच्या कल्याणासाठी अनेक पावले उचलली आहेत.
नवीन श्रमसंहितांचे लाभ अधोरेखीत करताना, गंगवार म्हणाले की यामुळे संघटीत आणि असंघटीत क्षेत्रातील 50 कोटी श्रमिकांना संरक्षण पुरवण्यात येईल, त्यांना किमान वेतन आणि सामाजिक सुरक्षा मिळेल. निश्चित मुदतीचा रोजगार सुरु करण्यात आला आहे आणि निश्चित मुदतीच्या कर्मचार्यांऱ्यांप्रमाणे सेवा शर्ती लागू होतील. कोणत्याही कंपनीतील आकस्मिक संपावर आळा आणण्यासाठी 14 दिवसांची पूर्वसूचना देण्याची तरतूद श्रमसंहितेत करण्यात आली आहे. कोणत्याही कंपनीतील कर्मचाऱ्यांना संप पुकारण्यापूर्वी 14 दिवसांची पूर्वसूचना द्यावी लागेल. कर्मचाऱ्यांच्या समस्या सौहार्दपूर्ण पद्धतीने सोडवण्यात याव्यात, यासाठी ही तरतूद करण्यात आली आहे. वाटाघाटी करण्यासाठी गटाची स्थापना करण्याचीही तरतूद आहे, ज्याचा कामगार आणि उद्योग दोघांनाही लाभ होईल.
व्यवस्थेमधून इन्स्पेक्टर राज काढून टाकण्यासाठी निरीक्षकांना यापुढे सुविधा दाते म्हणून बोलावले जाईल. पारदर्शकता, कार्यक्षमता आणि उत्तरदायित्व वाढण्यासाठी आम्ही वेब आधारित निरीक्षण प्रणाली तयार केली आहे नवीन श्रमसंहिता केवळ कायद्यांना सोपेच बनणार नाही तर व्यवसायसुलभता निर्माण करेल.
आयएलओच्या संचालिका डॅग्मार वॉल्टर म्हणाल्या की नवीन श्रम संहितेचे यश हे त्यांच्या अंमलबजावणीवर अवलंबून असेल तसेच सरकारी संस्थांची क्षमता देखील महत्त्वाची भूमिका बजावेल. कामगार कायदे आणि कामगार धोरण हे कुठल्याही कार्यक्षेत्राचे महत्त्वाचे अंग आहेत आणि त्यातूनच कामगारांच्या हितांचे रक्षण आणि आणि त्यांच्यासाठी सुरक्षित काम करण्याची जागा याची सुनिश्चिती होते आणि उत्पादकता वाढीस लागते.
राष्ट्रपती कार्यालय
राष्ट्रपती द्रौपदी मुर्मु यांची सर्वोच्च न्यायालयाने आयोजित केलेल्या संविधान दिवस सोहळ्याच्या समारोप समारंभाला उपस्थिती
सर्वोच्च न्यायालयाने नवी दिल्लीत आयोजित केलेल्या संविधान दिवस सोहळ्याच्या समारोप समारंभामध्ये राष्ट्रपती द्रौपदी मुर्मु यांनी आज आपले विचार व्यक्त केले.
यावेळी बोलताना राष्ट्रपती म्हणाल्या की संविधानाच्या स्वीकृतीचे आपण आज स्मरण करत आहोत ज्या संविधानाने अनेक दशके आपल्या प्रजासत्ताकाच्या प्रवासामध्ये केवळ मार्गदर्शनच केलेले नाही तर इतर अनेक देशांना त्यांच्या घटना तयार करण्यासाठी प्रेरणा दिली आहे.
घटना समितीमध्ये देशातील सर्व प्रदेशांचे आणि समुदायांचे प्रतिनिधित्व करणारे निर्वाचित सदस्य होते,असे राष्ट्रपतींनी सांगितले. त्यामध्ये आपल्या स्वातंत्र्य चळवळीतील दिग्गजांचा समावेश होता. 389 सदस्यांच्या घटना समितीमध्ये 15 महिला सदस्यांचाही समावेश होता ही बाब अधोरेखित करत राष्ट्रपतींनी सांगितले की पाश्चिमात्य देशांपैकी काही प्रगत देशांमध्ये महिलांच्या अधिकारांसाठी संघर्ष होत असताना भारतात घटना तयार करण्याच्या कामात महिला सहभागी झाल्या होत्या.
आपल्या राज्यघटनेचा सारांश तिच्या उद्देशिकेमध्ये आहे, असे राष्ट्रपती म्हणाल्या. सामाजिक सद्भावनेमध्ये वाढ करण्यावर तिचा भर आहे. न्याय, स्वातंत्र्य, समता आणि बंधुभाव यावर राज्यघटनेची संपूर्ण इमारत उभी आहे. न्याय मिळवण्याची प्रक्रिया परवडण्याजोगी करण्याची जबाबदारी आपल्या सर्वांवर आहे.
याची उपलब्धता बऱ्याचदा सर्वसामान्यांच्या आवाक्याबाहेर असते. देशाचे सर्वोच्च न्यायालय आणि इतर अनेक न्यायालये आता भारतीय भाषांमधून आपले निकाल उपलब्ध करत आहेत. सर्वोच्च न्यायालय आणि इतर अनेक न्यायालयांनी न्यायालयाच्या कामकाजाचे लाईव्ह स्ट्रिमिंग देखील सुरू केले आहे, असे त्यांनी नमूद केले. न्यायदानाच्या प्रक्रियेत नागरिकांना प्रभावी हितधारक बनवण्यासाठी बराच काळ लागेल, असे त्या म्हणाल्या.
आपली राज्यघटना सुशासनाचा आराखडा आखून देते, असे त्यांनी सांगितले. अधिकार आणि कार्ये यांची राज्यांच्या तीन शाखांमध्ये म्हणजे कार्यकारी, कायदेमंडळ आणि न्यायमंडळ यामध्ये केलेली विभागणी हे याचे प्रमुख वैशिष्ट्य आहे. आपल्या भाषणाचा समारोप करताना राष्ट्रपती म्हणाल्या की सर्वोच्च न्यायालयाने आपल्या सर्वोच्च मानकांसाठी आणि उदात्त आदर्शांसाठी लौकिक प्राप्त केला आहे. न्यायालयांनी राज्यघटनेचा अर्थ लावण्याची भूमिका अतिशय अनुकरणीय पद्धतीने बजावली आहे.
या न्यायालयाने दिलेल्या ऐतिहासिक निर्णयांमुळे आपल्या देशाची कायदेविषयक आणि घटनात्मक चौकट मजबूत झाली आहे, असे राष्ट्रपती म्हणाल्या. सर्वोच्च न्यायालय नेहमीच न्यायाचे रक्षणकर्ते असेल असा विश्वास त्यांनी व्यक्त केला.
राष्ट्रपतींच्या भाषणासाठी येथे क्लिक करा.
रस्ते वाहतूक आणि महामार्ग मंत्रालय
देशभरात विविध प्रकल्पांच्या नूतनीकरण, पुनर्निर्माण आणि पुनर्वसनास रस्ते वाहतूक आणि महामार्ग मंत्रालयाची मान्यता
नवी दिल्ली, 1 एप्रिल 2021
देशभरात विविध प्रकल्पांच्या नूतनीकरण, पुनर्निर्माण आणि पुनर्वसनास रस्ते वाहतूक आणि महामार्ग मंत्रालयाने मान्यता दिली आहे. महाराष्ट्रातील मंजुरी मिळालेले प्रकल्प खालीलप्रमाणे:-
महाराष्ट्र:-
- राष्ट्रीय महामार्ग 753 J वरील जळगाव-भद्रावन चाळीसगाव-नांदगाव-मनमाड मार्गाचे दुपदरी / चार पदरी बांधकाम आणि नूतनीकरण 252 कोटी रुपये आर्थिक तरतुदीसह मंजूर झाले आहे.
- राष्ट्रीय महामार्ग 166 E वरील गुहागर-चिपळूण रस्त्याचे नूतनीकरण 171 कोटी रुपये आर्थिक तरतुदीसह मंजूर झाले आहे.
- गडचिरोली जिल्ह्यात 262 कि.मी. ते 321 कि.मी. पर्यंत राष्ट्रीय महामार्ग 353C चे नूतनीकरण करणे आणि गडचिरोली जिल्ह्यात 16 लघु व प्रमुख पूल बांधण्यास 282 कोटी रुपये आर्थिक तरतुदीसह मान्यता देण्यात आली आहे.
- राष्ट्रीय महामार्ग 752 I च्या वातूर ते चारठाणा विभागातील दोन मार्गिकांचे पुनर्वसन व नूतनीकरणासाठी 228 कोटी रुपये आर्थिक तरतुदीसह मान्यता देण्यात आली आहे.
- राष्ट्रीय महामार्ग 753 वरील तिरोरा-गोंदिया विभागाच्या दुपदरीकरणासाठी 282 कोटी रुपये आर्थिक तरतुदीसह मान्यता देण्यात आली आहे.
- राष्ट्रीय महामार्ग 166 G वरील तारेरे - गगनबावडा - कोल्हापूर विभागाच्या नूतनीकरणासाठी 167 कोटी रुपये आर्थिक तरतुदीसह मान्यता देण्यात आली आहे.
- राष्ट्रीय महामार्ग 753 वरील 28.2 कि.मी. लांबीच्या बांधकामसह तिरोरा-गोंदिया राज्य महामार्गाच्या विभागाच्या नूतनीकरणास 288.13 कोटी रुपये मंजूर झाले आहेत.
- नागपूर आरटीओ चौक ते नागपूर युनिव्हर्सिटी कॅम्पस येथे उड्डाणपूल आणि एनएच 53 वरील वाडी / एमआयडीसी जंक्शन येथे चार पदरी उड्डाणपुलाचे काम मंजूर झाले असून त्यासाठी रु. 478.83 कोटी रुपयांची आर्थिक तरतूद करण्यात आली आहे.
- एनएच 63 वर नांदेड जिल्ह्यातील येसेगी गावाजवळ मांजरा नदीवरील पुलाचे बांधकाम 188.69 कोटी रुपयांच्या आर्थिक तरतुदीसह मंजूर झाले आहे.
- एनएच 543 वरील आमगाव-गोंदिया विभागाच्या नूतनीकरणासाठी 239.24 कोटी रुपये मंजूर झाले आहेत.
- परळी ते गंगाखेड या एनएच 361F च्या विभागाच्या नूतनीकरण आणि पुनर्वसनासाठी 224.44 कोटी रुपये मंजूर झाले आहेत.
M.Chopade/V.Joshi/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 262
आयुष मंत्रालय
रोगप्रतिबंधक औषधे वितरीत करण्यासाठी आयुष मंत्रालयाची मोहीम
कोरोना विषाणूविरूद्ध प्रतिकारशक्ती वाढवण्यासाठी औषधे
60 वर्षांवरील लोकांवर विशेष लक्ष
नवी दिल्ली, 2 सप्टेंबर 2021
आझादी का अमृत महोत्सव अंतर्गत आपल्या उपक्रमांची मालिका सुरू ठेवत, आयुष मंत्रालयाने आज नवी दिल्ली येथे आयुष प्रतिबंधक औषधे तसेच आहार आणि जीवनशैलीसंबंधी मार्गदर्शक तत्वे लिखित स्वरूपात वितरित करण्याची मोहीम सुरू केली. आयुष आणि बंदर, जहाजबांधणी आणि जलमार्ग मंत्री सर्बानंद सोनोवाल आणि आयुष व महिला आणि बालविकास राज्यमंत्री डॉ मुंजपारा महेंद्रभाई यांनी संयुक्तपणे या मोहिमेची सुरुवात केली.
पुढील वर्षभरात, रोग प्रतिकारशक्ती वाढविणारी औषधे आणि कोविड -19 चा मुकाबला करण्यासाठी मार्गदर्शक तत्वे देशभरातील 75 लाख लोकांना वितरित केली जातील, ज्यात वयस्कर  आणि आघाडीच्या कर्मचाऱ्यांवर विशेष लक्ष केंद्रित केले जाईल.
कोविड -19 साठी आयुर्वेद रोगप्रतिबंधक औषधांच्या किटमध्ये संशमणी वटी असते, ज्याला गुडूची किंवा गिलोय घन वटी  असेही म्हणतात आणि अश्वगंधा घन वटी देखील असते. सेंट्रल कौन्सिल फॉर रिसर्च इन आयुर्वेदिक मेडिसिन  ने किट आणि मार्गदर्शक तत्त्वे तयार केली आहेत.
रोगप्रतिबंधक औषधे तसेच आहार आणि जीवनशैलीविषयक मार्गदर्शक तत्वे वितरित करण्याची मोहीम म्हणजे भारताच्या स्वातंत्र्याच्या 75 वर्षांच्या स्मरणार्थ केंद्र सरकारने सुरू केलेल्या आझादी का अमृत महोत्सव मोहिमेचा एक भाग आहे. वर्षभर चालणारी ही मोहीम ऑगस्ट 2022 पर्यंत सुरू राहील जेव्हा भारत स्वातंत्र्याची 75 वर्षे साजरी करेल.
“हेल्थ फॉर ऑल” अर्थात सर्वांसाठी आरोग्य सुनिश्चित करण्यासाठी पंतप्रधान नरेंद्र मोदी यांच्या दृष्टिकोनातून आणि मोहिमेद्वारे योगदान देण्याचे उद्दिष्ट असल्याचे सर्बानंद सोनोवाल यांनी त्यांच्या आभासी संवादादरम्यान सांगितले. महामारी विरोधात लढा देण्यासाठी पंतप्रधानांनी सात आव्हाने सूचिबद्ध केली असून त्यात वयस्कर लोकांची काळजी घेणे हे अग्रस्थानी आहे असे ते म्हणाले.
M.Chopade/V.Joshi/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 265
पंतप्रधान कार्यालय
पंतप्रधान नरेंद्र मोदी यांनी, 20 वर्षांखालील  विश्व अजिंक्यपद स्पर्धेत 16 पदके पटकाविणाऱ्या भारतीय कुस्ती संघाचे केले अभिनंदन
पंतप्रधान नरेंद्र मोदी यांनी, 20 वर्षांखालील विश्व अजिंक्यपद स्पर्धेत 16 पदके  पटकाविणाऱ्या भारतीय कुस्ती संघाचे अभिनंदन केले आहे.
पंतप्रधानांनी ट्विट संदेशात म्हटले आहे,
"आपल्या कुस्तीपटूंनी पुन्हा एकदा आपल्याला अभिमान वाटायला लावणारी कामगिरी केली आहे! 20 वर्षांखालील  विश्व अजिंक्यपद स्पर्धेत 16 पदके  मिळविणाऱ्या भारतीय संघाचे अभिनंदन. ही भारताची आत्तापर्यंतची सर्वोत्तम कामगिरी आहे. भारतीय कुस्तीचे भविष्य सुरक्षित असल्याचे हे यावरून दिसते!".
रेल्वे मंत्रालय
भारतीय रेल्वेने ब्रॉडगेज मार्गावरील मानवरहित रेल्वे फाटकं पूर्णपणे बंद करण्यासाठी हाती घेतली धडक मोहीम
नवी दिल्ली, 2 नोव्हेंबर 2018
भारतभरातील ब्रॉडगेज मार्गावरील मानवरहित रेल्वे फाटकं पूर्णपणे बंद करण्यासाठी धडक मोहीम हाती घेतली आहे. हे काम लवकरात लवकर पूर्ण करण्यासाठी विशेष प्रयत्न करण्यात येत आहेत.
1 एप्रिल 2018 रोजी ब्रॉडगेज मार्गांवर 3 हजार 479 मानवरहित रेल्वे फाटकं होती. गेल्या सात महिन्यात यापैकी 3 हजार 402 फाटकं पूर्णपणे बंद करण्यात आली असून उरलेली 77 फाटकं डिसेंबर 2018 पूर्वी बंद करण्याची योजना आहे. मानवरहित रेल्वे फाटकांच्याऐवजी सब-वे उपलब्ध करून देऊन अथवा गार्ड नियुक्तीच्या माध्यमातून ही रेल्वे फाटके बंद करण्यात आली आहेत.
B.Gokhale/J.Patankar/P.Kor
(Visitor Counter : 61
आरोग्य आणि कुटुंब कल्याण मंत्रालय
सक्रिय रुग्णसंख्येत घसरणीचा कल कायम, भारतात सक्रिय रुग्णसंख्येत घट होऊन ती 23,43,152, गेल्या 24 तासात सक्रिय रुग्णसंख्येत 76,755 ने घट
1.86 लाख नव्या दैनंदिन रुग्णांची नोंद, गेल्या 44 दिवसातली सर्वात कमी दैनंदिन रुग्णसंख्या
सलग 12 व्या दिवशी दैनंदिन नव्या रुग्णांची संख्या 3 लाखापेक्षा कमी
सलग 15 व्या दिवशी नव्या रुग्णांपेक्षा बरे झालेल्यांची संख्या अधिक
बरे होण्याचा दर वाढून 90.34% वर पोहोचला
दैनंदिन पॉझिटीव्हीटी दर 9.00%, सलग चौथ्या दिवशी तो 10% पेक्षा कमी
भारतातील सक्रिय रुग्णसंख्येत घट होऊन ती 23,43,152 पर्यंत कमी झाली आहे. 10 मे 2021 रोजी सक्रिय रुग्णांची सर्वोच्च संख्या गाठल्यापासून सक्रिय रुग्णसंख्या कमी होऊ लागली.
गेल्या 24 तासात सक्रिय रुग्णसंख्येत 76,755 रुग्णांची घट झाली असून देशातील एकूण कोरोनाबाधित रुग्णांच्या तुलनेत सक्रिय संख्या आता केवळ 8.50% आहे
दैनंदिन नवीन रुग्णसंख्येत सतत घसरण होत असून आतापर्यंत सलग बाराव्या दिवशी देशात दैनंदिन नव्या रुग्णांची संख्या 3 लाखांपेक्षा कमी नोंद झाली.
गेल्या 24 तासात 1,86,364 दैनंदिन नव्या रुग्णांची नोंद झाली.
भारतात बरे होणाऱ्यांची संख्या नव्या रुग्णांच्या तुलनेत सतत वाढत असून सलग 15 व्या दिवशी नव्या रुग्णांपेक्षा बरे झालेल्यांची संख्या अधिक राहिली. गेल्या 24 तासात 2,59,459 रुग्ण कोरोनातून बरे झाले.
गेल्या 24 तासात 73,095 रुग्ण कोरोनामुक्त झाले.
महामारी सुरु झाल्यापासून कोविड-19 ने बाधित झालेल्यांपैकी आजपर्यंत 2,48,93,410 लोक बरे झाले आहेत आणि गेल्या 24 तासात 2,59,459 रुग्ण कोरोनातून बरे झाले. बरे होण्याचा एकूण दर 90.34% वर पोहचला आहे.
गेल्या 24 तासात देशात एकूण 20,70,508 चाचण्या करण्यात आल्या असून भारतात आतापर्यंत एकूण 33.90 कोटी चाचण्या करण्यात आल्या आहेत.
देशभरात एकीकडे चाचण्या वाढविण्यात आल्या आहेत तर दुसरीकडे साप्ताहिक रुग्ण पॉसिटिव्हीटीत सतत घट दिसून येत आहे.
साप्ताहिक पॉझिटीव्हीटी दर सध्या 10.42% आहे तर दैनंदिन पॉझिटीव्हीटी दरात घट होऊन तो आज 9.00% झाला आहे. हा दर आता सलग चौथ्या दिवशी 10% पेक्षा कमी राहिला आहे.
देशव्यापी लसीकरण मोहिमेअंतर्गत देशात आतापर्यंत कोविड -19 प्रतिबंधक लसीच्या 20.57 कोटींपेक्षा अधिक मात्रा देण्यात आल्या आहेत. लसीच्या 20 कोटी मात्रा देऊन लसीकरणाचा महत्त्वाचा टप्पा गाठणारा भारत अमेरिकेनंतर दुसरा देश आहे.
आज सकाळी 7 वाजेपर्यंत प्राप्त तात्पुरत्या अहवालानुसार, 29,38,367 सत्रांच्या माध्यमातून लसीच्या एकूण 20,57,20,660 मात्रा देण्यात आल्या आहेत
पंतप्रधान कार्यालय
विशू या नूतन वर्षारंभाच्या प्रसंगी पंतप्रधानांकडून देशवासियांना शुभेच्छा
पंतप्रधान नरेंद्र मोदी यांनी विशू या नूतन वर्षारंभाच्या शुभप्रसंगी सर्व देशवासीयांना शुभेच्छा दिल्या आहेत.
पंतप्रधानांनी ट्विट केले;
“विशू नूतन वर्षारंभाच्या आपल्या सर्वांना शुभेच्छा. आपल्या सर्वांना येणारे पुढील वर्ष भरभराटीचे जावो ही शुभकामना.”
संरक्षण मंत्रालय
संरक्षण क्षेत्रात आत्मनिर्भर होण्यासाठी आणि संरक्षण क्षेत्रातील सार्वजनिक कंपन्यांचे आयातीवरील अवलंबित्व कमी करण्यासाठी उपकरण उप-प्रणाली/जोडण्या/ उप-जोडण्या/घटक यांच्या स्वदेशीकरणाची यादी संरक्षण मंत्रालयाने केली अधिसूचित
नवी दिल्ली, 29 डिसेंबर 2021
संरक्षण क्षेत्रात भारताला आत्मनिर्भर करण्यासाठी तसेच या क्षेत्रातील सार्वजनिक कंपन्यांचे आयातीवरील अवलंबित्व कमी करण्यासाठी, संरक्षण मंत्रालयाच्या अखत्यारीतील, संरक्षण उत्पादने विभागाने, शस्त्रास्त्र आणि उपकरणांच्या उप-प्रणाली/जोडण्या/ उप-जोडण्या/घटक यांचे स्वदेशीकरण करण्याविषयीची यादी अधिसूचित केली आहे. या यादीत,2500 अशी आयात होणारी उत्पादने आहेत,ज्यांचे याआधीच स्वदेशीकरण झाले आहे, तसेच 351 विदेशी उत्पादने अशी आहेत, ज्यांची पर्यायी स्वदेशी उत्पादने येत्या तीन वर्षात निर्माण केली जातील. या आत्मनिर्भर उपक्रमामुळे, देशातल्या सुमारे 3,000 कोटी रुपये मूल्याच्या परकीय चलनाची दरवर्षी बचत होऊ शकेल.
ही सविस्तर यादी मंत्रालयाच्या सृजन पोर्टलवर उपलब्ध असून, त्याची लिंक खालीलप्रमाणे :

या यादीत दिलेल्या कालावधीनंतर, ही सगळी उपकरणे केवळ भारतीय कंपन्याच तयार करतील.
या आधी लष्करी व्यवहार विभागाने स्वदेशीकरण केली जाणारी शस्त्रे/प्लॅटफॉर्म/प्रणाली/दारुगोळा इत्यादींच्या दोन याद्या केल्या आहेत. याद्वारे, संरक्षण क्षेत्रात आत्मनिर्भर भारत अभियानाला बळ दिले जात आहे.M.Iyengar/R.Aghor/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 198
मंत्रिमंडळ
राष्ट्रीय होमिओपॅथी आयोग विधेयक,2019 मध्ये अधिकृत दुरूस्ती करण्यास मंत्रिमंडळाची मान्यता
नवी दिल्ली, 29 जानेवारी 2020
पंतप्रधान नरेंद्र मोदी यांच्या अध्यक्षतेखाली आज झालेल्या केंद्रीय मंत्रिमंडळाच्या बैठकीमध्ये राष्ट्रीय होमिओपॅथी आयोग विधेयक, 2019 मध्ये अधिकृत दुरूस्ती करण्यास मान्यता देण्यात आली. यानुसार होमिओपॅथी केंद्रीय परिषद  अधिनियम, 1973 मध्ये सुधारणा करण्यात येणार आहेत. सध्या हे विधेयक राज्यसभेमध्ये प्रलंबित आहे.
या विधेयकामध्ये सुधारणा केल्यामुळे:-
- होमिओपॅथी शिक्षण घेण्यासाठी आवश्यक नियामक सुधारणा करता येतील.
- सामान्य जनतेच्या हिताचे रक्षण करण्यासाठी पारदर्शक व्यवहार आणि जबाबदारी निश्चित करता येईल. आयोगाच्यावतीने देशातल्या सर्व भागामध्ये परवडणाऱ्या दरामध्ये आरोग्य सेवा उपलब्ध करून देण्यासाठी प्रोत्साहन देणे शक्य होईल.
पृष्ठभूमी:-
होमिओपॅथी शिक्षण आणि प्रॅक्टिस करण्याचे नियम, केंद्रीय होमिओपॅथीचे नोंदपुस्तकं व्यवस्थित ठेवणे तसेच यासंबंधी सर्व प्रकरणांची सोडवणूक करण्यासाठी होमिओपॅथी परिषदेच्या निर्मितीसाठी होमिओपॅथी केंद्रीय परिषद अधिनियम, 1973 लागू करण्यात आले होते. भारतीय चिकित्सा परिषद अधिनियम, 1956 यांच्या आधारे होमिओपॅथीचे अधिनियम तयार करण्यात आले आहेत. परंतु होमिओपॅथी परिषदेला या नियमाअंतर्गत काम करणे सोईचे ठरत नाही, त्यामुळे आता नियमांमध्ये सुधारणा करण्यात येणार आहे.
G.Chippalkatti/S.Bedekar/P.Malandkar
(Visitor Counter : 135
पंतप्रधान कार्यालय
पुरुषांच्या फ्रीस्टाईल कुस्तीमध्ये 74 किलो वजनी गटात सुवर्णपदक पटकावल्याबद्दल नवीन कुमार याचे पंतप्रधानांनी केले अभिनंदन
बर्मिंगहॅम येथे राष्ट्रकुल क्रीडा स्पर्धा 2022 मध्ये पुरुषांच्या कुस्तीमध्ये फ्रीस्टाईल प्रकारात 74 किलो वजनी गटाचे सुवर्णपदक पटकावल्याबद्दल नवीन कुमार याचे पंतप्रधान नरेंद्र मोदी यांनी अभिनंदन केले आहे.
एका ट्वीटमध्ये पंतप्रधान म्हणाले;
"आणखी गौरवाबद्दल आपल्या कुस्तीपटूंचे आभार. सुवर्णपदक जिंकल्याबद्दल नवीनकुमार याचे अभिनंदन. त्याच्या अंगी असलेला उल्लेखनीय आत्मविश्वास आणि अतिशय उत्तम तंत्र यांचे पुरेपूर दर्शन घडले. त्याच्या भावी वाटचालीसाठी सर्वोत्तम शुभेच्छा. #Cheer4India"
पंतप्रधान कार्यालय
पुन्हा वापरता येण्याजोग्या प्रक्षेपण यानाचे स्वयंशासित लँडिंग मिशन संचलित करणाऱ्या इसरोचे पंतप्रधानांनी केले कौतुक
इस्रोने पुन्हा वापरता येण्याजोग्या प्रक्षेपण यानाचे स्वयंशासित लँडिंग मिशन संचलित केल्याबद्दल पंतप्रधान नरेंद्र मोदी यांनी आनंद व्यक्त केला आहे.
संरक्षण संशोधन आणि विकास संस्था तसेच भारतीय हवाई दलाच्या सहकार्याने इस्रोने 2 एप्रिल 2023 रोजी पहाटे एरोनॉटिकल टेस्ट रेंज , चित्रदुर्ग, कर्नाटक येथे पुन्हा वापरता येण्याजोग्या प्रक्षेपण यानाचे स्वयंशासित लँडिंग मिशन यशस्वीरित्या पार पाडले.
इस्रोच्या ट्विट थ्रेड्सला प्रतिसाद देताना पंतप्रधानांनी ट्विट केले;
“एक उत्तम सांघिक प्रयत्न. या यशाने आपल्याला पुन्हा वापरता येण्याजोगे प्रक्षेपण यान साकारण्याच्या दिशेने आणखी एक पाऊल जवळ नेले आहे.”
मंत्रिमंडळ
अवकाश विभागाच्या अंतर्गत नवी कंपनी स्थापन करण्याच्या प्रस्तावाला केंद्रीय मंत्रिमंडळाची मंजुरी
नवी दिल्ली, 19 फेब्रुवारी 2019
पंतप्रधान नरेंद्र मोदी यांच्या अध्यक्षतेखाली आज झालेल्या केंद्रीय मंत्रिमंडळाच्या बैठकीत अवकाश विभागाअंतर्गत नवी कंपनी सुरु करण्याच्या प्रस्तावाला मंजुरी देण्यात आली.
भारतीय अवकाश संशोधन संस्था, इस्त्रोने केलेल्या संशोधन आणि विकास कामांचा व्यावसायिक वापर करून घेण्यासाठी अवकाश विभागाच्या अखत्यारीतच हे एक वेगळे कार्यालय सुरु केले जाणार आहे
ठळक वैशिष्ट्ये :
इस्त्रोच्या विविध संशोधनांचा व्यवसायिक कामांसाठी वापर करण्याच्या संधी देणारे मार्ग पुढीलप्रमाणे -
- छोट्या उपग्रहांच्या तंत्रज्ञानाचे उद्योगक्षेत्राला हस्तांतरण, ज्यात नवी कंपनी अवक्स्श विभाग किंवा इस्त्रोकडून परवाना घेईल आणि उप-परवाना संबंधित उद्योगांना देईल.
- खाजगी क्षेत्राच्या सहकार्यातून छोट्या उपग्रह प्रक्षेपक वाहनांची निर्मिती
- उद्योग क्षेत्रातून ध्रुवीय उपग्रह प्रक्षेपक वाहनांची निर्मिती
- अवकाश-संबंधित उत्पादने आणि सेवा, ज्यात प्रक्षेपक आणि उपकरणे यांचा समावेश असेल, त्यांची निर्मिती करणे
- इस्त्रो केंद्रांनी विकसित केलेल्या तंत्रज्ञानाचे हस्तांतरण आणि अवकाश विभागांच्या वेगळ्या घटकांची/कार्यालयांची स्थापना
- भारत आणि परदेशात काही नवनवे तंत्रज्ञान आणि उत्पादने यांचे मार्केटिंग करणे
- भारत सरकारला योग्य वाटेल असा इतर कुठलाही विषय.
B.Gokhale/R.Aghor/D. Rane
(Visitor Counter : 59